徐制參挽歌  其二
作者：王柏
朝代：宋

paragraphs: 歲律殘兮北風正南，渡梅花之橋兮龍㡛鑣鑣。
有美君子兮蒼梧翠竹，善繼善述兮恢韋齋之芳躅。
羌世道之緯繣兮，孰識夫異體而同氣。
惟不忘其所由生兮，合羣從而一視。
慨垂絕之叮嚀兮，欲蛻而理融。
靈人不留兮，將永閟于幽宮。
再歌薤靈之章兮，號萬壑之長松。